
مواقيت الصلاة
เวลาของการละหมาดต่างๆ


اللغةالتايلاندية                                                ภาษาไทย   



ชัยคฺ ดร.ฮัยษัม บิน มุฮัมมัด ซัรฮาน
อดีตอาจารย์ประจำมัสยิดอันนะบะวีย์
และที่ปรึกษาสถาบันอัซซุนนะฮฺ

	การละหมาด 5 เวลาในวันหนึ่งกับคืนหนึ่ง  ซึ่งอัลลอฮฺได้บัญญัติมันให้แก่ปวงบ่าวของพระองค์ และได้ทรงกำหนดให้ทุกๆเวลานั้น มีเวลาที่จำกัดเจาะจง ดังนั้นไม่อนุญาตที่จะละหมาดใดก็ตาม  ก่อนที่จะเข้าเวลาของมัน
อัลลอฮฺผู้ทรงสูงส่งทรงตรัสว่า 
ﵻإِنَّ ٱلصَّلَوٰةَ كَانَتۡ عَلَى ٱلۡمُؤۡمِنِينَ كِتَٰبٗا مَّوۡقُوتٗا ١٠٣ﵺ ﵝالنِّسَاء : ﵓﵐﵑﵜ
((แท้จริงการละหมาดนั้นเป็นบัญญัติที่ถูกกำหนดเวลา ไว้แก่ผู้ศรัทธาทั้งหลาย))

ดังนั้นไม่อนุญาตให้ทำการละหมาดเวลาหนึ่งเวลาใดก่อนที่จะเข้าเวลาของมัน
๑. ละหมาดดุฮรี่ จะเริ่มเวลาของมันหลังจากดวงอาทิตย์คล้อยจากกลางท้องฟ้า   ไปยังทิศตะวันตกและเรื่อยไปจนกระทั่งเงาของสิ่งหนึ่งสิ่งใดเท่ากับวัตถุนั้นๆ   และส่งเสริมให้รีบเร่งทำการละหมาดในตอนต้นของเวลายกเว้นมีอากาศร้อนจัด  จึงส่งเสริมให้ล่าช้าออกไปจนกระทั่งเวลาที่ร้อนจัดได้สิ้นสุดลง  ท่านรอซูลุลลอฮฺ ได้กล่าวว่าเมื่ออากาศร้อนจัดดังนั้นจงทำให้มันเย็นลงด้วยการละหมาดเพราะแท้จริงความร้อนจากนั้นมาจากความร้อนของนรกญะฮันนัม
๒.และละหมาดอัศรี่คือละหมาดที่อยู่กึ่งกลาง  ซึ่งอัลละฮฺตะอาลาได้กล่าวถึงในคำดำรัสของพระองค์ ความว่า
ﵻحَٰفِظُواْ عَلَى ٱلصَّلَوَٰتِ وَٱلصَّلَوٰةِ ٱلۡوُسۡطَىٰ وَقُومُواْ لِلَّهِ قَٰنِتِينَ ٢٣٨ﵺ ﵝالبَقَرَةِ : ﵘﵓﵒﵜ ((พวกเจ้าจงรักษาบรรดาละหมาดไว้ และละหมาดที่อยู่กึ่งกลาง และจงยืนละหมาดเพื่ออัลลอฮ์โดยนอบน้อม))
ละหมาดอัสรี นั้นมี 2 เวลาด้วยกัน คือ
๑.  เวลาที่เลือกโดยสมัครใจ  โดยเริ่มจากการสิ้นสุดของละหมาดดุฮฺรี  ไปจนกระทั่งดวงอาทิตย์เป็นสีเหลือง โดยที่มันได้เปลี่ยนสี จึงปรากฏแสงสีเหลืองที่พื้นดินและฝาผนัง  และส่งเสริมให้รีบเร่งละหมาดในเวลาดังกล่าว
 2   เวลาที่ฉุกเฉิน คือเวลาที่แสงดวงอาทิตย์เป็นสิ่งเหลืองจนกระทั่งลับขอบฟ้า  สาเหตุที่เรียกเวลาฉุกเฉินเพราะว่าไม่อนุญาตให้ทำการละหมาดอัศรี่ ล่าช้าออกไปจนกระทั่งถึงเวลาดังกล่าว นอกจากเนื่องจากมีเหตุฉุกเฉินจำเป็นเท่านั้น  ดังนั้นหากใครมีความจำเป็น  ก็ให้ยืดเวลาละหมาดออกไปโดยที่ไม่มีความผิดบาป และให้ละหมาดมันตราบใดที่การละหมาดนั้นกระทำก่อนที่ดวงอาทิตย์จะลับขอบฟ้า  
๓.ละหมาดมัฆริบ เริ่มจากดวงอาทิตย์ลับขอบฟ้าจนกระทั่งแสงแดงที่จับขอบฟ้าหลังดวงอาทิตย์ตกดินได้หมดไป และส่งเสริมให้รีบเร่งละหมาดในช่วงต้นของเวลาของมัน นอกจากในคืนผู้ครองเอี๊ยะรอมเพื่อประกอบพิธิฮัจญอยู่ที่ทุ่งอาระฟะฮฺ 
และมีสุนนะฮฺให้ยืดการละหมาดให้ล่าช้าออกไปจนกระทั่งไปละหมาดรวมกับละหมาดอีชา โดยเป็นการละหมาดรวมในตอนท้ายหรือญัมอฺตะคีร
๔ .ละหมาดอีชา นั้นเวลาของมันจะเริ่มหลังจาก  แสงแดงที่จับขอบฟ้าหลังดวงอาทิตย์ตกดินได้หมดไป จนกระทั่งถึงเวลาเที่ยงคืนและส่งเสริมให้ยืดการละหมาดให้ล่าช้าออกไป  จนถึงก่อนช่วงท้ายเวลาของมัน  ตราบใดที่ไม่มีอุปสรรคที่ยากลำบาก และเป็นที่น่ารังเกียจที่จะนอนก่อนละหมาดอีชาอฺและการพูดคุยหลังจากนั้นในสิ่งที่ไม่มีผลประโยชน์ใดๆ  รายงานจากหะดีษจากท่านอบีบัรซะฮฺ ว่าแท้จริงท่านนะบี ซอลลัลลอฮุอะลัยฮิวะสัลลัม  ทรงรังเกียจการนอนก่อนละหมาดอีชาและการพูดคุยหลังจากนั้น
๕. ละหมาดฟัจญฺร์  เริ่มจากปรากฏแสงฟะญัรที่สอง หรือฟะญัรแท้ จนกระทั่งดวงอาทิตย์ขึ้น  และส่งเสริมให้รีบเร่งละหมาดเมื่อมีความมั่นใจว่าแสงอรุณปรากฏขึ้นแล้ว 
ดังนั้นต้องเอาใจใส่ต่อการปฏิบัติละหมาดในเวลาของมัน  เพราะนั่นเป็นการงานที่รักยิ่ง ณ อัลลอฮฺตะอาลา 
 รายงานจากท่านอับดุลลอฮฺ อิบนิ มัสอูด รอฎิยัลลอฮุอันฮุ กล่าวว่า  ((ฉันได้ถามท่านรอซูลุลลอฮฺว่า การงานใดที่เป็นที่รักยิ่ง ณ อัลลอฮฺ))  ? ท่านได้กล่าวตอบว่า (( คือการละหมาดในเวลาของมัน..))
@@@@@@@@@@@@@@@@@@@@@@@@@@@@@@@@@@@@@@@@@@@@@@@
1

image1.jpeg
I9apUOVNNSATRUAQEADE)
S

aawnlng il asul





